CELEX: 32022R0516
Language: hr
Date: 2021-10-26 00:00:00
Title: Delegirana uredba Komisije (EU) 2022/516 оd 26. listopada 2021. o izmjeni Priloga IV. Uredbi Vijeća (EZ) br. 708/2007 o korištenju stranih i lokalno neprisutnih vrsta u akvakulturi

1.4.2022   
               
               
                  HR
               
               
                  Službeni list Europske unije
               
               
                  L 104/51
               
            
         DELEGIRANA UREDBA KOMISIJE (EU) 2022/516
         оd 26. listopada 2021.
         o izmjeni Priloga IV. Uredbi Vijeća (EZ) br. 708/2007 o korištenju stranih i lokalno neprisutnih vrsta u akvakulturi
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 708/2007 od 11. lipnja 2007. o korištenju stranih i lokalno neprisutnih vrsta u akvakulturi (1), a posebno njezin članak 24. stavak 1.,
         budući da:
         
                     (1)
                  
                  
                     Uredbom (EZ) br. 708/2007 utvrđen je okvir kojim se uređuje praksa akvakulture u pogledu stranih i lokalno neprisutnih vrsta kako bi se ocijenio i minimizirao mogući učinak tih i svih povezanih neciljanih vrsta na vodena staništa.
                  
               
                     (2)
                  
                  
                     U Prilogu IV. Uredbi (EZ) br. 708/2007 navedene su vrste koje se već dugo upotrebljavaju u akvakulturi u određenim dijelovima Unije te su stoga, kako je predviđeno u članku 2. stavku 5. te uredbe, izuzete od primjene većine zahtjevâ iz te uredbe kako bi se olakšao njihov razvoj bez dodatnih administrativnih opterećenja.
                  
               
                     (3)
                  
                  
                     Države članice mogu zatražiti od Komisije da doda nove vrste na popis u Prilogu IV. Uredbi (EZ) br. 708/2007 u skladu s člankom 24. stavkom 4. Uredbe (EZ) br. 708/2007. Detaljna pravila o uvjetima koji moraju biti ispunjeni da bi se nova vrsta dodala na popis u Prilogu IV. utvrđena su Uredbom Komisije (EZ) br. 535/2008 (2).
                  
               
                     (4)
                  
                  
                     Grčka je zatražila da se vrsta japanski pagar, (Pagrus major) doda na popis u Prilogu IV. Uredbi (EZ) br. 708/2007 u skladu s detaljnim pravilima iz Uredbe (EZ) br. 535/2008, a posebno njezina članka 3. Uz zahtjev je priložena studija čiji je zaključak da se ta vrsta već dugo uzgaja u akvakulturi u Grčkoj bez ikakvog negativnog učinka. Nakon ocjene tog zahtjeva Komisija je zaključila da je zahtjev opravdan i potkrijepljen svim potrebnim informacijama.
                  
               
                     (5)
                  
                  
                     Izmjena Priloga IV. na zahtjev Grčke prilika je da se unesu neke izmjene u terminologiju upotrijebljenu u tom prilogu. Latinski naziv za rusku jesetru (Acipenser gueldenstaedtii) pogrešno je napisan i treba ga zamijeniti ispravnim nazivom. Osim toga valja ažurirati latinski naziv glavatog šarana, tj. naziv Aristichthys nobilis zamijeniti nazivom Hypophthalmichthys nobilis.
                  
               
                     (6)
                  
                  
                     Radi jasnoće, u Prilogu IV. dodaje se bilješka kojom se pojašnjava da izuzeća koja vrijede za vrste uključene u taj prilog ne vrijede automatski i za hibride tih vrsta. Da bi se ista pravila primjenjivala i na hibrid, mora se provesti postupak dodavanja nove vrste na popis u tom prilogu.
                  
               
                     (7)
                  
                  
                     Prilog IV. Uredbi (EZ) br. 708/2007 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Prilog IV. Uredbi (EZ) br. 708/2007 mijenja se kako slijedi:
            
                        (1)
                     
                     
                        U DIJELU A – Općenito, dodaje se sljedeća vrsta: Pagrus major, japanski pagar.
                     
                  
                        (2)
                     
                     
                        Latinski naziv vrste Acipenser gueldenstaeti zamjenjuje se nazivom Acipenser gueldenstaedtii.
                     
                  
                        (3)
                     
                     
                        Latinski naziv vrste Aristichthys nobilis zamjenjuje se nazivom Hypophthalmichthys nobilis.
                     
                  
                        (4)
                     
                     
                        Naslovu u Prilogu IV. dodaje se bilješka koja glasi: „Hibride vrsta uključenih u ovaj Prilog ne bi trebalo smatrati dijelom ovog popisa.”
                     
                  
         
            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. listopada 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 168, 28.6.2007., str. 1.
         
         
            (2)  Uredba Komisije (EZ) br. 535/2008 od 13. lipnja 2008. o utvrđivanju detaljnih pravila za provedbu Uredbe Vijeća (EZ) br. 708/2007 o korištenju stranih i lokalno neprisutnih vrsta u akvakulturi (SL L 156, 14.6.2008., str. 6.).